7.Som vedtaget i Rådets afgørelse 2022/982 af 16. juni 2022 går Unionen ind for at følgende optages:

6.Der er fremsat 52 forslag til ændring af CITES-tillæggene til behandling på CITES CoP19. Tretten af disse forslag er blevet forelagt af Unionen som hovedforslagsstiller eller medforslagsstiller, og deres vedtagelse bør naturligvis også støttes af Unionen. Unionens holdning til alle forslag bør bygge på de relevante arters bevaringsstatus og den virkning, som handel har eller kan få for disse arter, i overensstemmelse med resolution conf. 9.24 om kriterierne for ændring af tillæg I og II. Der bør navnlig tages hensyn til de synspunkter som de stater, hvor arterne, der berøres af forslagene, forekommer, giver udtryk for. Unionen mener også, at der generelt bør gives støtte til forslag om ændring af CITES-tillæggene, når disse er resultatet af arbejdet i CITES-udvalgene om dyr og planter og det stående udvalg. Vurderingen af forslagene fra CITES-sekretariatet og IUCN/Traffic og, for kommercielt udnyttede marine arter, vurderingen foretaget af FN's Fødevare- og Landbrugsorganisations (FAO) særlige ekspertpanel bør også tages i betragtning, når disse foreligger.

4.Unionens holdning bør tage hensyn til det bidrag, som CITES-mekanismerne kan yde til at forbedre arternes bevaringsstatus, og anerkende det arbejde, der er udført af de lande, der har gennemført effektive bevaringsforanstaltninger. Unionen bør sikre, at de beslutninger, der træffes på CoP19, maksimerer CITES' effektivitet ved at minimere unødvendige administrative byrder og ved at opnå praktiske, omkostningseffektive og brugbare løsninger på gennemførelses- og overvågningsspørgsmål.

·udnytte CITES-instrumenterne til at regulere den internationale handel med udryddelsestruede dyre- og plantearter, der er genstand for et uholdbart handelsniveau, fuldt ud, idet der tilstræbes en videnskabeligt baseret tilgang

2.Unionen bør vedtage en ambitiøs holdning til CITES CoP19 i overensstemmelse med relevante EU-politikker og internationale forpligtelser, navnlig målene vedrørende vilde dyr og planter i henhold til verdensmål nr. 15 for bæredygtig udvikling, den kommende globale biodiversitetsramme for perioden efter 2020 under konventionen om den biologiske mangfoldighed, CITES' strategiske vision og FN's Generalforsamlings resolution 75/311 om ulovlig handel med vilde dyr og planter. Unionens holdning bør også tjene til at nå de mål, der er fastsat på EU-plan, gennem biodiversitetsstrategien for 2030, den kommende revision af EU's handlingsplan mod ulovlig handel med vilde dyr og planter, EU's tilgang til fremme af handel og bæredygtig udvikling som afspejlet i EU's åbne, bæredygtige og dynamiske handelspolitik og den europæiske grønne pagt.

1.Unionen anser CITES for at være en central international konvention til bevarelse af biologisk mangfoldighed og til bekæmpelse af ulovlig handel med vilde dyr og planter.

–Agalychnis lemur (glasfrø) i tillæg II

–Alle arter af Sphyrnidae spp. (hammerhajer), der endnu ikke er optaget i tillæg II i tillæg II

–Thelenota ananas, T. anax, T. rubralineata (søpølser) i tillæg II

–Khaya spp. (afrikansk mahogni) (afrikanske populationer) i tillæg II med anmærkning #17

–Afzelia spp. (afrikanske populationer) i tillæg II med anmærkning #17

–Dipteryx spp i tillæg II med anmærkning #17 + frø

–Handroantus spp. (trompettræ), Tabebuia spp. og Roseodendron spp. i tillæg II med anmærkning #17

–Pterocarpus spp. (Padauk) (afrikanske populationer) i tillæg II med anmærkning #17

–Rhodiola spp. i CITES-tillæg II med anmærkning # 2.

Unionen har også besluttet at være medsponsor for Panamas forslag om at optage Carcharhinidae spp. (blinkhindehajer) i tillæg II.

8.Unionen noterer sig, at der i de seneste år er gjort en betydelig indsats for at opbygge kapacitet til gennemførelse af CITES, ikke mindst med hensyn til marine arter, herunder gennem Unionens finansielle støtte. Unionen støtter bedre koordinering mellem CITES, de regionale fiskeriforvaltningsorganisationer og andre relevante organer inden for rammerne af deres respektive mandater med det formål at forbedre forvaltningen og fremme komplementariteten.

9.Unionen noterer sig, at CITES i stigende grad fokuserer på træarter, hvilket også afspejles i Unionens forslag om på CoP19 at optage yderligere træarter i CITES-tillæg II. CITES spiller en meget vigtig rolle i bevarelsen af skovene, og Unionen støtter en stærkere og mere konsekvent indsats mellem CITES og andre skovrelaterede organisationer og processer.

10.Unionens holdning til forslag vedrørende ulovlig handel med vilde dyr og planter bør afspejle EU's samlede tilgang til forebyggelse af ulovlig handel med vilde dyr og planter ved at tackle de grundlæggende årsager hertil, styrke de retlige og politiske rammer for at bekæmpe ulovlig handel med vilde dyr og planter, håndhæve de eksisterende regler effektivt og fremme globale partnerskaber for at bekæmpe ulovlig handel med vilde dyr og planter.

11.I overensstemmelse med disse prioriteter støtter Unionen bedre beskyttelse gennem CITES af arter, der i øjeblikket importeres til EU på et uholdbart niveau eller ulovligt. Unionen støtter derfor forslagene om at ændre tillæggene i forbindelse med forskellige arter af krybdyr og padder, navnlig en række skildpaddearter, der importeres til EU som selskabsdyr.

12.Unionen bør også tilskynde til initiativer, der bidrager til at øge de relevante myndigheders kapacitet, udveksle oplysninger og bedste praksis med henblik på en bedre gennemførelse af CITES og forbedre samarbejdet mellem oprindelses-, transit- og bestemmelseslande.

13.I den forbindelse noterer Unionen sig forslag om oprettelse af særlige fonde til fordel for udvalgte parter. Unionen mener, at der kun bør oprettes nye fonde i behørigt begrundede tilfælde på grundlag af en grundig analyse af deres gennemførlighed og merværdi. Adgangen til finansiering bør ikke være begrænset til udvalgte parter eller grupper af parter.

14.Det er vigtigt for Unionen at sikre, at alle resolutioner, anmærkninger og forbehold forstås og fortolkes ensartet. Da der stadig er omfattende krybskytteri mod elefanter og ulovlig handel med elfenben, bør Unionen specifikt fremme en præcisering af reglerne for handel med levende elefanter, navnlig resolution conf. 11.20 (rev. CoP18) og resolution conf. 10.10 (Rev. CoP18). På det 74. møde i det stående udvalg udtrykte Unionen og dens medlemsstater et ønske om at skabe en fælles ramme for handel med levende afrikanske elefanter på grundlag af CITES-rammen og gennemsigtig og solid videnskabelig kontrol. Harmonisering af betingelserne for handel med levende afrikanske elefanter og fremme af foranstaltninger, der direkte løser problemet med ulovlig handel med elefanter og elfenben, bør være en prioritet for Unionen for alle CoP19-dagsordenspunkter vedrørende elefanter.

15.Unionen noterer sig, at parterne har fremsat flere forslag vedrørende lovlig handel med elfenben fra elefanter. International handel med elfenben er i øjeblikket forbudt i henhold til CITES-bestemmelserne. Unionen mener ikke, at betingelserne for igen at tillade denne handel er opfyldt, og støtter ikke forslag om, at CoP19 skal genetablere den. For så vidt angår indenlandske elfenbensmarkeder bør Unionen fortsat støtte forholdsmæssige og effektive foranstaltninger baseret på den bedste tilgængelige dokumentation inden for konventionens anvendelsesområde.

16.Unionen anerkender, at international handel med vilde dyr og planter kan udgøre en risiko for fremkomsten af zoonotiske sygdomme. CITES bør i overensstemmelse med sit mandat spille en rolle med hensyn til at mindske potentielle risici for dyrs og menneskers sundhed. Ingen organisation kan på egen hånd tackle de mange udfordringer, der kan føre til fremkomsten og spredningen af sygdomme i forbindelse med vilde dyr og planter. Unionen bør derfor tilskynde CITES til fortsat at styrke sit aktive samarbejde med andre mellemstatslige organisationer, herunder dem, der beskæftiger sig med dyre- eller folkesundhed, handel, fødevarer og transport, i overensstemmelse med "One Health"-tilgangen. Unionen støtter kraftigt det fornyede tilsagn mellem Verdensorganisationen for Dyresundhed og CITES om at samarbejde om dyresundhed og dyrevelfærd på verdensplan for at beskytte biodiversiteten og beskytte dyr.

17.Krisen i forbindelse med ulovlig handel med vilde dyr og planter kombineret med udvidelsen af CITES' anvendelsesområde til at omfatte nye arter og parter betyder, at flere aktiviteter er blevet omfattet af CITES-paraplyen i de seneste år, og at CITES-sekretariatets arbejdsbyrde er steget betydeligt. Unionen bør tage hensyn til denne udvikling, når den træffer afgørelse om sine prioriteter på CoP19 og om CITES-sekretariatets fremtidige budget.